[bookmark: _GoBack]ORDIN nr. 5.443 din 26 septembrie 2022
pentru modificarea Metodologiei de organizare şi desfăşurare a admiterii în învăţământul profesional de stat, aprobată prin Ordinul ministrului educaţiei naţionale şi cercetării ştiinţifice nr. 5.068/2016
	EMITENT 
	  MINISTERUL EDUCAŢIEI


Publicat în  MONITORUL OFICIAL nr. 1018 din 19 octombrie 2022
Data intrării în vigoare 19-10-2022
Formă consolidată valabilă la data 06-03-2025
Prezenta formă consolidată este valabilă începând cu data de 19-10-2022 până la data de 06-03-2025
În temeiul prevederilor art. 76 din Legea educaţiei naţionale nr. 1/2011, cu modificările şi completările ulterioare,în conformitate cu prevederile art. 3 alin. (1) şi ale art. 13 alin. (3) din Hotărârea Guvernului nr. 369/2021 privind organizarea şi funcţionarea Ministerului Educaţiei, cu modificările şi completările ulterioare,
ministrul educaţiei emite prezentul ordin.
Articolul I
Metodologia de organizare şi desfăşurare a admiterii în învăţământul profesional de stat, aprobată prin Ordinul ministrului educaţiei naţionale şi cercetării ştiinţifice nr. 5.068/2016, publicat în Monitorul Oficial al României, Partea I, nr. 841 din 24 octombrie 2016, cu completările ulterioare, se modifică după cum urmează:
1. Articolul 10 se modifică şi va avea următorul cuprins:
Articolul 10
Admiterea în învăţământul profesional se realizează în ordinea descrescătoare a mediilor de admitere calculate în mod diferenţiat, după cum urmează:
a)situaţia în care numărul de candidaţi înscrişi depăşeşte numărul locurilor oferite de unitatea de învăţământ;
b)situaţia în care numărul de candidaţi nu depăşeşte numărul locurilor oferite de unitatea de învăţământ.
2. La articolul 12, alineatul (1) se modifică şi va avea următorul cuprins:
Articolul 12
(1) Calculul mediei de admitere în învăţământul profesional se face astfel:
a)în cazul menţionat la art. 10 lit. a):

unde:
MAIP = media de admitere în învăţământul profesional;
ABS = media generală de absolvire a claselor a V-a - a VIII-a;
EN = media generală obţinută la evaluarea naţională din clasa a VIII-a;
PSA = nota la proba suplimentară de admitere stabilită de unitatea de învăţământ în colaborare cu operatorii economici parteneri;
b)în cazul menţionat la art. 10 lit. b):
MAIP = EN,
unde:
MAIP = media de admitere în învăţământul profesional; 
EN = media generală obţinută la evaluarea naţională din clasa a VIII-a.
Articolul II
Prevederile art. I intră în vigoare începând cu anul şcolar 2023-2024.
Articolul III
Direcţia generală învăţământ preuniversitar, Centrul Naţional de Dezvoltare a Învăţământului Profesional şi Tehnic, inspectoratele şcolare judeţene/al municipiului Bucureşti şi unităţile de învăţământ preuniversitar duc la îndeplinire prevederile prezentului ordin.
Articolul IV
Prezentul ordin se publică în Monitorul Oficial al României, Partea I.
  
 p. Ministrul educaţiei,
 Gigel Paraschiv,
 secretar de stat
Bucureşti, 26 septembrie 2022.

